CELEX: 62013CN0175
Language: ro
Date: 2013-03-28 00:00:00
Title: Cauza C-175/13: Cerere de decizie preliminară introdusă de Riigikohus (Estonia) la 28 martie 2013 — MTÜ Liivimaa Lihaveis/Eesti-Läti programmi 2007-2013 Seirekomitee

1.6.2013   
            
            
               RO
            
            
               Jurnalul Oficial al Uniunii Europene
            
            
               C 156/24
            
         Cerere de decizie preliminară introdusă de Riigikohus (Estonia) la 28 martie 2013 — MTÜ Liivimaa Lihaveis/Eesti-Läti programmi 2007-2013 Seirekomitee
   (Cauza C-175/13)
   2013/C 156/39
   Limba de procedură: estona
   
      Instanța de trimitere
   
   Riigikohus
   
      Părțile din procedura principală
   
   
      Recurentă-reclamantă: MTÜ Liivimaa Lihaveis
   
      Intimat-pârât: Eesti-Läti programmi 2007-2013 Seirekomitee
   
      Terță parte: Eesti Vabariigi Siseministeerium
   
      Întrebările preliminare
   
   
               2.1.
            
            
               La instituirea Comitetului de supraveghere menționat la articolul 63 alineatul (1) din Regulamentul (CE) nr. 1083/2006 (1) al Consiliului din 11 iulie 2006 și la articolul 14 alineatul (3) din Regulamentul (CE) nr. 1080/2006 (2) al Parlamentului European și al Consiliului din 5 iulie 2006, statele membre care participă la programul estono-letonian 2007-2013 sunt obligate, în conformitate cu articolul 19 alineatul (1) a treia teză din Tratatul privind Uniunea Europeană și cu articolul 47 primul paragraf din Carta drepturilor fundamentale a Uniunii Europene, să convină cu privire la instanța competentă să soluționeze acțiunile formulate împotriva deciziilor adoptate de Comitetul de supraveghere și cu privire la legislația aplicabilă la judecarea acțiunilor respective?
            
         
               2.2.
            
            
               În cazul în care răspunsul la întrebarea 2.1 este afirmativ: în lipsa unei convenții în acest sens, faptul că o instanță din statul membru al cărui cetățean este reclamantul se pronunță în temeiul dreptului național cu privire la o acțiune formulată împotriva unei decizii a Comitetului de supraveghere este în conformitate cu articolul 63 alineatul (2) din Regulamentul (CE) nr. 1083/2006 al Consiliului din 11 iulie 2006?
            
         
      (1)  Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999 (JO L 210, p. 25, Ediție specială, 14/vol. 2, p. 64).
   
      (2)  Regulamentul (CE) nr. 1080/2006 al Parlamentului European și al Consiliului din 5 iulie 2006 privind Fondul European de Dezvoltare Regională și de abrogare a Regulamentului (CE) nr. 1783/1999 (JO L 210, p. 1, Ediție specială, 14/vol. 1, p. 236).